1、《浣溪沙》
年代: 宋 作者: 晏殊
玉碗冰寒滴露华。
粉融香雪透轻纱。
晚来妆面胜荷花。
鬓亸欲迎眉际月,酒红初上脸边霞。
一场春梦日西斜。
2、晓出净慈寺送林子方》
年代: 宋 作者: 杨万里
毕竟西湖六月中,风光不与四时同。
接天莲叶无穷碧,映日荷花别样红。
3、《宫词》
年代: 宋 作者: 王珪
内庭秋燕玉池东,香散荷花水殿风。
阿监采菱牵锦缆,月明犹在画船中。
4、《渔家傲·荷叶荷花相间斗》
年代: 宋 作者: 晏殊
荷叶荷花相间斗。
红娇绿嫩新妆就。
昨日小池疏雨后。
铺锦绣。
行人过去频回首。
倚遍朱阑凝望久。
鸳鸯浴处波文皱。
谁唤谢娘斟美酒。
萦舞袖。
当筵劝我千长寿。
5、《采桑子·荷花开後西湖好》
年代: 宋 作者: 欧阳修
荷花开後西湖好,载酒来时。
不用旌旗。
前後红幢绿盖随。
画船撑入花深处,香泛金卮。
烟雨微微。
一片笙歌醉里归。
6、《南乡子·翠密红繁》
年代: 宋 作者: 欧阳修
翠密红繁。
水国凉生未是寒。
雨打荷花珠不定,轻翻。
冷泼鸳鸯锦翅斑。
尽日凭阑。
弄蕊拈花仔细看。
偷得袅蹄新铸样,无端。
藏在红房艳粉间。
7、《蝶恋花·初拈霜纨生怅望》
年代: 宋 作者: 晏几道
初拈霜纨生怅望。
隔叶莺声,似学秦娥唱。
午睡醒来慵一饷。
双纹翠簟铺寒浪。
雨罢苹风吹碧涨。
脉脉荷花,泪脸红相向。
斜贴绿云新月上。
弯环正是愁眉样。
8、《南乡子·绿水满池塘》
年代: 宋 作者: 李之仪
绿水满池塘。
点水蜻蜓避燕忙。
杏子压枝黄半熟,邻墙。
风送花花几阵香。
角簟衬牙床。
汗透鲛绡昼影长。
点滴芭蕉疏雨过,微凉。
画角悠悠送夕阳。
9、《卜算子·风生杜若洲》
年代: 宋 作者: 张孝祥
风生杜若洲,日暮垂杨浦。
行到田田乱叶边,不见凌波女。
独自倚危栏,欲向荷花语。
无奈荷花不应人,背立啼红雨。
10、《蝶恋花·忆昔临平山下过》
年代: 宋 作者: 赵长卿
忆昔临平山下过。
无数荷花,照水无纤。
短艇直疑天上坐。
醉眠花里香无那。
雨浥红妆娇娜娜。
脉脉含情,欲向风前破。
莫道晚来风景可。
青房著子千千颗。
阅读(87)
瀑布断山疑画障,悬溜泻鸣琴。唐·王勃《郊园即事》断山:悬崖峭壁。画障:贴画的屏风。悬溜:悬流的瀑布。鸣琴:形容瀑布之声。飞流直下三千尺,疑是银河落九天。唐·李白《望庐山瀑布》银河:天河。九天:天的极高处。极写庐山的瀑布的高、水流的
阅读(93)
西登香炉峰,南见瀑布水。挂流三百丈,喷壑数十里。歘如飞电来,隐若白虹起。初惊河汉落,半洒云天里。仰观势转雄,壮哉造化功!海风吹不断,江月照还空。空中乱潨射,左右洗青壁。飞珠散轻霞,流沫沸穹石。而我游名山,对之心益闲。无论漱琼液,且得洗尘颜。
阅读(80)
庐山瀑布向下倾泻的磅礴的气势“飞流直下三千尺,疑是银河落九天”出自唐朝大诗人李白的《望庐山瀑布》.全诗是:“日照香炉生紫烟,遥看瀑布挂前川.飞流直下三千尺,疑是银河落九天.”“飞流直下三千尺,疑是银河落九天”的意思是:壮观的瀑布
阅读(80)
姝(美好,女子美丽)shū。妍(美丽)丽(好看,美丽)姽婳(女子娴静美好)guǐhuà婵娟(姿态美好)带“山”字一般只能和山有关,和女子无关。瑛(美玉,玉的光彩)与媖(女子的美称)同音yīng,可以用作人名,形容女子美。形容女子美丽的成语:明眸皓齿,芊芊玉手,风华绝代,倾城
阅读(83)